**Говьсүмбэр аймгийн Иргэдийн Төлөөлөгчдийн Хурлын Тэргүүлэгчдийн хурлын 2022 оны .... дугаар сарын .... өдрийн .... дугаар тогтоолын нэгдүгээр хавсралт**

**НИЙТИЙН ЭЗЭМШЛИЙН ГУДАМЖ, ТАЛБАЙД МОД, БУТ ТАРЬЖ УРГУУЛСАН ИРГЭН, АЖ АХУЙН НЭГЖ БАЙГУУЛЛАГАД УРАМШУУЛАЛ ОЛГОХ ЖУРАМ**

**Нэг. Нийтлэг үндэслэл**

* 1. **Иргэн, аж ахуйн нэгж байгууллага өөрийн хөрөнгөөр нийтийн эзэмшлийн гудамж талбайд тарьж ургуулсан мод, бутыг үнэлэн орон нутгийн төр захиргааны байгууллагаас дэмжлэг үзүүлэн, урамшуулал олгоход энэхүү журмыг дагаж мөрдөнө.**
  2. Уур амьсгалын өөрчлөлтийг сааруулах, хүлэмжийн хий, **цөлжилтийг бууруулах, гол горхи, булаг шандын эхийг хамгаалан мод, бут тарих, элсний нүүлтээс хамгаалах хамгаалалтын ойн зурвас байгуулах, хөрсний элэгдэл, эвдрэлээс урьдчилан сэргийлж нийтийн эзэмшлийн ногоон байгууламжийг нэмэгдүүлэх зорилгоор говийн нөхцөлд тохирсон бүх төрлийн мод, бут, сөөгийг стандарт, нормативийн дагуу тарьж ургуулсан бол энэхүү журмын үйлчлэлд хамаарна.**

**Хоёр. Журмын зорилго**

* 1. **Энэхүү журмын зорилго нь** уур амьсгалын өөрчлөлтийг сааруулах, хүлэмжийн хий, **цөлжилтийг бууруулах, нийтийн эзэмшлийн ногоон байгууламжийг нэмэгдүүлэх, мод, бут тарих ажил,** үйлсэд **иргэн, аж ахуйн нэгж байгууллагын оролцоо**г **нэмэгдүүлэхэд оршино.**

**Гурав. Урамшууллын хамрах хүрээ**

3.1. Нийтийн эзэмшлийн гудамж талбайд өөрийн хөрөнгөөр мод, бут тарьсан, иргэн, иргэдийн нөхөрлөл, аж ахуйн нэгж байгууллага.

**Дөрөв. Шалгуур үзүүлэлт**.

4.1. Иргэн, аж ахуйн нэгж, байгууллага нь өөрийн хөрөнгөөр дараах газруудад мод тарьсан тохиолдолд урамшуулал олгоно.

* + 1. Аймаг, орон нутгаас ногоон байгууламж бий болгох зорилгоор төлөвлөсөн нийтийн эзэмшлийн гудамж, талбайд.
    2. Булаг шанд, газар тариалангийн газрыг хамгаалах, хөрсний элэгдэл эвдрэлд орсон газрыг нөхөн сэргээх зорилгоор бий болгосон хамгаалалтын ойн зурвас

4.2. Иргэн 50-аас доошгүй, иргэдийн нөхөрлөл 500-аас доошгүй, аж ахуйн нэгж, байгууллага 300-аас доошгүй 2-3 настай суулгацыг технологийн дагуу өөрийн хөрөнгөөр тарьж 3 жил арчилж хамгаалан ургуулах, модны ургалт, амьдралт 85- хувиас доошгүй ургалттай байх.

4.3. Нийтийн эзэмшлийн талбайд мод тарих иргэн, иргэний нөхөрлөл, аж ахуйн нэгж, байгууллага мод тарих талбайгаа хашаажуулж усалгаа, арчилгаа, хэлбэржүүлэлтийг бүрэн хариуцсан байх

**Тав. Урамшуулалд хориглох үзүүлэлт**

Дараах тохиолдолд урамшуулалд хамрагдахгүй.

5.1. Мод үржүүлэг, тарьц суулгац бойжуулах зорилгоор мод, бут тарьсан;

5.2. Гадаад, дотоодын төсөл хөтөлбөрийн хүрээнд тарьсан мод, жимс, жимсгэнэ;

5.3. Уул уурхай болон байгаль орчинд шууд сөрөг нөлөө үзүүлдэг үйлдвэрлэл эрхлэгчид нөхөн сэргээлтийн зориулалтаар, байгууллага, аж ахуй нэгж нь “Байгаль орчны нөлөөлөх байдлын үнэлгээ”-ний дагуу байгаль хамгаалах төлөвлөгөөг хэрэгжүүлэх ажлын хүрээнд тарьсан мод, бут.

5.4. “Газрын тухай” хуулийн 56.6 дахь заалт /Хот тосгоны өнгө үзэмжийг сайжруулах, газрыг хамгаалах, нөхөн сэргээх шаардлагын дагуу газар эзэмшигч нь эзэмшилд авсан гарын 10-аас доошгүй хувийг ногоон байгууламжтай байлгана/ -ын хүрээнд аж ахуйн нэгж байгууллага гадна орчиндоо тарьсан мод.

**Зургаа. Урамшуулалд хамрагдах хүсэлтийг хүлээн авч бүртгэх**

6.1. Урамшуулалд хамрагдах хүсэлтэй иргэн, иргэдийн нөхөрлөл, аж ахуйн нэгж байгууллага мод тарьсан хүсэлтээ жил бүрийн 5 дугаар сарын 20-ны дотор тухайн сумын Засаг даргын Тамгын газарт бичгээр гаргана. Сумын Засаг даргын Тамгын газар шаардлага хангасан хамрагдах боломжтой иргэн, аж ахуйн нэгж байгууллагын материалыг албан бичгээр аймгийн Байгаль орчин, аялал жуулчлалын газарт 06 дугаар сарын 10-ны дотор хүргүүлнэ.

6.2. Хүсэлтэд **иргэн, иргэдийн нөхөрлөл, аж ахуй нэгж, байгууллага өргөдөл, модны төрөл, тоо, мод тарьсан газрын зураглал, мод тарьсан газрын өмнөх байдлын болон одоо байгаа фото зургийг заавал хавсаргасан байна.**

6.3. Сумдаас ирүүлсэн хүсэлтийг хүлээн авч хамтарсан ажлын хэсэг аймгийн Засаг даргын захирамжаар байгуулан газар дээр тооллого явуулж акт үйлдэх ажлыг 09 дүгээр сарын 15 дотор.

6.3. Ажлын хэсгийн мод, бутны тооллогын актыг үндэслэн урамшуулал олгох талаар эцсийн шийдвэр гарна.

6.4. Сумын Засаг дарга энэ журмын 6.1-д заасны дагуу урамшуулал олгох иргэн, аж ахуйн нэгж, байгууллагатай “Мод тарьж ургуулсан иргэн, хуулийн этгээдэд урамшуулал олгох гэрээ”-г гурван жилийн хугацаатайгаар байгуулж, уг гэрээг тусгайлан бүртгэнэ.

6.5. Гэрээг 3 хувь үйлдэж, гэрээ байгуулагч 2 тал тус бүр нэг хувийг хадгалах ба нэг хувийг тухай бүрт аймгийн Байгаль орчин, аялал жуулчлалын газарт хүргүүлж бүртгүүлнэ.

6.6. Хүсэлтээ өгч урамшуулалд хамрагдах боломжтой иргэн, аж ахуйн нэгж, байгууллагыг эхний жилдээ бүртгэл оруулж, олгох төсвийн батлуулж, дараа оны намрын тооллогын актыг үндэслэн урамшуулал олгоно.

**Долоо. Гүйцэтгэлийг хүлээн авч, урамшуулал олгох**

7.1. Аймгийн Засаг даргын захирамжаар байгуулагдсан ажлын хэсгийн акт, тухайн сумын засаг даргын гэрээг үндэслэн аймгийн засаг даргын захирамж гарган урамшууллыг тухайн оны 10 дугаар сарын 20-ны өдрийн дотор олгоно.

7.2. Ажлын хэсгийн акт, тухайн оны төсөвт тусгагдсан хөрөнгийн эх үүсвэрийг үндэслэн аймгийн Засаг дарга “Урамшуулал олгох тухай” шийдвэр гаргах ба урамшууллыг оролцогчийн тарьж ургуулсан мод нэг бүрт дор дурьдсан урамшуулал олгоно.

**Нийтийн эзэмшлийн гудамж, талбайд тарьсан мод, бутанд олгох мөнгөн урамшууллын хэмжээ**

|  |  |  |
| --- | --- | --- |
| **№** | **Тарьсан мод, сөөг, бутны төрөл** | **Урамшуулал /Мян.төг/** |
| 1 | Шилмүүст мод /нарс, шинэс, жодоо, гацуур, хуш гэх мэт/ | 40.0 |
| 2 | Навчит мод /Улиас, шар хуайс, голт бор, жигд гэх мэт / | 10.0 |
| 3 | Жимс жимсгэнэ /чацаргана, өрөл, бөөрөлзгөнө, үхрийн нүд, алимны мод, нохой хошуу гэх мэт/ | 20.0 |
| 4 | Орон нутагт тохиромтой мод, бут /хайлаас, сухай, говийн бургас, гүйлс, бүйлс, заг/ | 10.0 |

7.3. Мод, бут тарьсан иргэн, аж ахуйн нэгж, байгууллагад 2 дахь жилийн тооллогыг үндэслэн урамшууллыг зөвхөн нэг л удаа олгоно.

**Найм. Тусгай нөхцөл болзол**

8.1. Говийн нөхцөлд тохирсон мод, сөөгийг нийтийн эзэмшлийн талбайд хамгийн их тарьж хамгаалж ургуулсан, бороо цасны усыг хуримтлуулан мод бут тарьсан иргэн, иргэдийн нөхөрлөл, аж ахуйн нэгж байгууллагыг аймгийн Засаг даргын шагналаар шагнаж урамшуулна.

**Ес . Санхүүгийн эх үүсвэр**

9.1. Мод тарьж ургуулсан иргэн, аж ахуй нэгж байгууллага нөхөрлөлийн урамшууллыг дараах эх үүсвэрээс санхүүжүүлнэ. Үүнд:

9.1.1. Орон нутгийн төсөв

9.1.2. Байгаль орчныг хамгаалах, нөхөн сэргээх арга хэмжээний зардал

9.1.3. Иргэн, аж ахуйн нэгж байгууллагын хандив, тусламж

9.1.4. Бусад  эх үүсвэр

9.2. Мод тарьж ургуулсан иргэн, аж ахуй нэгж байгууллага нөхөрлөлийн урамшууллыг жил бүрийн орон нутмгийн төсөвт тусгуулах саналаа хүргүүлж, аймгийн ИТХ-аар шийдвэрлүүлнэ.

9.3. Урамшууллыг аймгийн Засаг даргын захирамжаар олгоно.

**Арав. Хариуцлага**

10.1. Гэрээ байгуулж бүртгэлд хамрагдаагүй болон гэрээгээр хүлээсэн үүргээ биелүүлээгүй, тарьсан мод нь ургаагүй иргэн, аж ахуйн нэгж, байгууллагад урамшуулал олгохгүй.

10.2. Модны урамшуулал авсан иргэн, аж ахуйн нэгж, байгууллага тарьсан модоо хамгаалж арчлахгүй үхүүлсэн мал амьтанд идүүлсэн тохиолдолд өөрийн зардлаар нөхөн тарих ба дахин урамшуулал олгохгүй бөгөөд нөхөн тарилт хийгээгүй тохиолдолд урамшууллыг буцаан төлүүлнэ.

**-----оОо-----**

**Говьсүмбэр аймгийн Иргэдийн Төлөөлөгчдийн Хурлын Тэргүүлэгчдийн хурлын 2022 оны .... дугаар сарын .... өдрийн .... дугаар тогтоолын хоёрдугаар хавсралт**

МОД ТАРЬЖ УРГУУЛСАН ИРГЭН, АЖ АХУЙН НЭГЖ БАЙГУУЛЛАГЫН МОДНЫ ТООЛЛОГЫН АКТ

.......... оны .......... дугаар сарын ....-ны өдөр Чойр хот

Говьсүмбэр аймгийн Засаг даргын 20..... оны ..... дугаар сарын ....-ны өдрийн ....... дугаар захирамжаар томилогдсон ажлын хэсэг.......................................**иргэн, аж ахуйн нэгж байгууллага** /доогуур зурах/ тарьж ургуулсан таримал мод, сөөгөнд тооллого явуулж, шалгаж үзэхэд ............. сумын......-р багт ..............................байршилд ............м2 талбайд 20...-оос 20...... оны хооронд .................төрлийн ............ ширхэг мод, бутыг тарих ажлыг гүйцэтгэжээ. Үүнд

1. Талбайн хэмжээ /м2/....................
2. Нийт тарьсан мод бутны төрөл, тоо...............
3. Мод, бутны өндөр..........
4. Урамшуулалд хамрагдах мод, бутны тоо........
5. Усалгаа хамгаалалтыг шийдвэрлэсэн эсэх талаар ......................................................................................................................

.**Тарьсан мод, бутны тооллогын хүснэгт**

|  |  |  |  |  |
| --- | --- | --- | --- | --- |
| Модны төрөл | № | Мод, бутны нэр | Анх тарьсан мод, бутны тоо /ширхэг | Ургасан мод бутны тоо |
| Шилмүүст | 1 |  |  |  |
| 2 |  |  |  |
| Навчит | 3 |  |  |  |
| 4 |  |  |  |
| Жимс жимсгэнэ | 5 |  |  |  |
| 6 |  |  |  |
| Нийт | |  |  |  |

Тооллогын хүснэгтээр мод бутны амьдралт, ургалт ............ хувьтай ургасан байна.

Тарьсан модыг газар дээр нь явуулсан тооллого, судалгаанаас үндэслэн ажлын хэсгээс ТОГТООХ нь:

Говьсүмбэр аймгийн ....................................сумын харъяа **иргэн, аж, ахуйн нэгж байгууллага** /доогуур зурах/ ................................................. нь ....... онд мод тарьж ургуулж ногоон байгууламж бий болгосон ажил нь Аймгийн Иргэдийн Төлөөлөгчдийн Хурлын Тэргүүлэгчдийн тогтоолоор батлагдсан журмын дагуу шаардлага хангаж, мод, бутны ургалт амьдралт нь **хангалттай, хангалтгүй** /доогуур зурах/ гүйцэтгэсэн болохыг тогтоов.

АКТ ТОГТООСОН

Ажлын хэсгийн дарга: ЗДТГ-ын Хөрөнгө оруулалт, хөгжлийн бодолго, төлөвлөлтийн хэлстийн мэргэжилтэн

Нарийн бичгийн дарга: Байгаль орчин, аялал жуулчлалын газрын мэргэжилтэн

Гишүүд: Сум дундын ойн ангийн дарга

ЗДТГ-ын Хяналт-шинжилгээ, үнэлгээ, дотоод аудитын хэлтсийн мэргэжилтэн

Сумдын байгаль орчны мэргэжилтэн, Сумын Байгаль хамгаалагч

Зөвшөөрсөн: Иргэн, аж ахуй нэгж байгуулага

Овог, нэр Гарын үсэг

.............................................. /.................................../

Хаяг:.............................................................................

Утас:.................................

**Говьсүмбэр аймгийн Иргэдийн Төлөөлөгчдийн Хурлын Тэргүүлэгчдийн хурлын 2021 оны .... дугаар сарын .... өдрийн .... дугаар тогтоолын гуравдугаар хавсралт**

**Мод тарьж ургуулсан иргэн, хуулийн этгээдэд**

**урамшуулал олгох гэрээ**

20.... оны ... дугаар сарын ... –ны өдөр Чойр хот

**Нэг. Нийтлэг үндэслэл**

1.1 Нэг талаас Сүмбэр сумын ЗДТГ-г төлөөлөн Байгаль орчны улсын байцаагч албан тушаалтай ........................................................, нөгөө талаас /иргэн, аж ахуйн нэгж/ ...............сумын ...-р багийн **/иргэн, аж ахуй нэгж байгууллага/** ................................................... нар 20.... онд тарьсан мод бутанд урамшуулал олгохоор харилцан тохиролцож энэхүү гэрээг байгуулав.

1.2 Аймгийн ИТХ-ын 2021 оны ................. сарын ...............-ны өдрийн 07 тоот тогтоол “Мод тарьж ургуулсан аж ахуйн нэгж байгууллагад урамшуулал олгох журам”-ыг мөрдлөг болгоно.

**Хоёр. Тарьсан модны тоо хэмжээ**

2.1 Төсвийн хуваарь

|  |  |  |  |  |
| --- | --- | --- | --- | --- |
| Модны төрөл | № | Мод, бутны нэр | Анх тарьсан мод, бутны тоо /ширхэг | Ургасан мод бутны тоо |
| Шилмүүст | 1 |  |  |  |
| 2 |  |  |  |
| Навчит | 3 |  |  |  |
| 4 |  |  |  |
| Жимс жимсгэнэ | 5 |  |  |  |
| 6 |  |  |  |
| Нийт | |  |  |  |

2.2 мод тарих ажлыг намрын тооллогоор амьдралтын хувь 80-аас дээш хувьтай тоологдсон тохиолдолд урамшуулалын зардлыг олгоно.

**Гурав. Мод таригч иргэн, аж ахуйн нэгж байгууллагын үүрэг**

3.1 Мод тарихтай холбогдсон агротехник, технологи, норм, нормативийн дагуу ажлыг гүйцэтгэсэн байна.

3.2 Мод бутыг тарьснаас хойш 3 жилийн хугацаанд усалгаа, арчилгааг бүрэн хариуцан ажиллана.

3.3 Хэрэв модны тооллогоор мод бутны амьдралт 2 дахь жилдээ 50 хувьд хүрээгүй тохиолдолд урамшуулал олгохгүй арга хэмжээ авна.

**Дөрөв. Урамшуулал олгогчийн үүрэг**

4.1 Иргэн, аж ахуйн нэгжийн ирүүлсэн өргөдөл, хүсэлтийг хүлээн авч шийдвэрлүүлэх

4.2 Иргэн, аж ахуйн мод тарьсан ажлын гэрээний хугацаанд хяналт тавьж ажиллана.

4.3 Иргэн, аж ахуйн нэгжийн өргөдөл, хүсэлтийг шийдвэр гарсанаас хойш ажлын 5 хоногт багтаан иргэн, аж ахуйн нэгжид албан тоотоор мэдэгдэнэ.

**Тав.** **Гэрээ дуусгавар болох нөхцөл**

* 1. Модны урамшуулал авсан иргэн, аж ахуйн нэгж, байгууллага тарьсан модоо хамгаалж арчлахгүй үхүүлсэн тохиодолд.
  2. Мод бутны амьдралт 2 дахь жилдээ 50 хувьд хүрээгүй тохиолдолд

**Гэрээ байгуулсан:**

**Захиалагчийг төлөөлж: Мод тарьсан:**

................. сумын Байгаль орчны Иргэн:.................................

Байцаагч......................... ....................... .............................................

Хаяг: .....................................

...............................................

Утас:..................................